21994A0331(01)



ACORD

între Comunitatea Europeană și Australia privind comerțul cu vin

COMUNITATEA EUROPEANĂ, denumită în continuare „Comunitatea”,

pe de o parte, și

AUSTRALIA,

pe de altă parte,

denumite în continuare „părți contractante”,

DORIND să creeze condiții propice dezvoltării armonioase a comerțului și promovării cooperării comerciale în sectorul vinului pe baza egalității, a reciprocității și a interesului reciproc,

CONȘTIENTE că Australia și Comunitatea doresc să își consolideze legăturile contractuale în sectorul vinului și să permită astfel dezvoltarea lor ulterioară,

AU CONVENIT CELE CE URMEAZĂ:

Articolul 1

Părțile contractante se angajează, pe baza nediscriminării și a reciprocității, să favorizeze și să promoveze comerțul cu vin originar din Comunitate și din Australia în condițiile prevăzute de prezentul acord.

Articolul 2

(1) Prezentul acord se aplică vinurilor care intră sub incidența poziției 22.04 din Sistemul Armonizat al Convenției internaționale privind Sistemul Armonizat de Descriere și Codificare a Mărfurilor, semnată la Bruxelles, la 14 iunie 1983.

(2) În sensul prezentului acord și cu excepția cazului în care există există dispoziții contrare, se înțelege prin:

Articolul 3

(1) Cu excepția unei dispoziții contrare în prezentul acord, vinul este importat și comercializat în conformitate cu actele cu putere de lege și normele administrative aplicabile pe teritoriul părții contractante.

(2) Părțile contractante iau toate măsurile generale și specifice necesare pentru a asigura respectarea obligațiilor stabilite de prezentul acord. Acestea se asigură de realizarea obiectivelor definite în acord.

TITLUL I

Practici și tratamente oenologice și cerințe privind compoziția vinului

Articolul 4

(1) Comunitatea autorizează importul în Comunitate și comercializarea pentru consumul uman direct pe teritoriul său ale tuturor vinurilor originare din Australia și produse în conformitate cu:

(2) Australia autorizează importul în Australia și comercializarea pentru consumul uman direct pe teritoriul său ale tuturor vinurilor originare din Comunitate și produse în conformitate cu:

Articolul 5

(1) În cazul în care o parte contractantă autorizează pentru vinurile sale o practică oenologică sau un tratament oenologic neautorizate de către cealaltă parte în sensul articolului 4, aceasta poate să solicite celeilalte părți contractante o autorizație. În acest caz, partea solicitantă pune la dispoziția celeilalte părți un dosar corespunzător care conține informațiile necesare pentru evaluarea cererii.

(2) Evaluarea cererii prevăzute la alineatul (1) ține seama în special de:

(3) În termen de 12 luni de la depunerea dosarului prevăzut la alineatul (1), părțile contractante decid de comun acord dacă și în baza căror cerințe practica oenologică sau tratamentul oenologic respectiv pot fi înscrise la anexa I sau dacă se impune un termen de evaluare suplimentar.

(4) În cazul în care una dintre părțile contractante consideră necesar, aceasta poate solicita avizul Oficiului Internațional al Viei și Vinului (OIV) sau al oricărei alte autorități internaționale competente cu privire la practica sau la tratamentul oenologic respectiv. În acest caz, termenul prevăzut la alineatul (3) se prelungește până când oficiul respectiv sau autoritatea respectivă își prezintă avizul.

(5) Partea contractantă căreia i s-a adresat cererea de autorizație poate, după aplicarea procedurii definite la alineatele (3) și (4), să refuze autorizarea în cazul în care consideră că practica oenologică sau tratamentul oenologic respectiv sunt incompatibile cu cerințele prevăzute la alineatul (2).

(6) Alineatele (1)-(5) se aplică de asemenea în cazurile în care o parte contractantă:

(7) În cazul în care, pe baza unor noi informații sau a unei reevaluări a informațiilor existente, o parte contractantă constată și justifică faptul că o practică oenologică sau un tratament oenologic autorizat prezintă un pericol pentru sănătatea oamenilor, aceasta poate să suspende cu titlu provizoriu autorizația prevăzută la articolul 4 sau să restrângă cerințele cu privire la practica respectivă sau la tratamentul respectiv prevăzute în anexa I. Aceasta informează cealaltă parte cu cel puțin patru săptămâni înainte de a produce efecte suspendarea sau restricția și îi comunică motivele care justifică această decizie. Atunci când gravitatea pericolului justifică aceasta, suspendarea sau restricția poate fi decisă cu efect imediat; în acest caz, cealaltă parte contractantă este informată imediat cu privire la aceasta, cu indicarea motivelor în sprijinul deciziei.

(8) În caz de invocare a alineatului (7), părțile contractante angajează consultări imediat ce este posibil pentru a lua, de comun acord, măsurile care se impun. Aceste măsuri pot consta în modificări ale anexei I.

TITLUL II

Protecția reciprocă a denumirilor de vinuri și dispoziții privind utilizarea acestora în desemnare și prezentare

Articolul 6

(1) Părțile contractante iau toate măsurile necesare, în conformitate cu prezentul acord, pentru a asigura protecția reciprocă a denumirilor prevăzute la articolul 7 și utilizate pentru desemnarea și prezentarea vinurilor originare de pe teritoriul părților contractante. Fiecare parte contractantă pune la dispoziția părților interesate mijloacele juridice pentru a împiedica utilizarea unei mențiuni tradiționale sau a unei indicații geografice pentru a descrie un vin neoriginar din locul descris de indicația geografică respectivă.

(2) Protecția prevăzută la alineatul (1) se aplică și numelor chiar dacă mențiunea originii veritabile a vinului este indicată sau dacă indicația geografică sau mențiunea tradițională este tradusă sau însoțită de termeni cum ar fi „gen”, „tip”, „mod”, „imitație”, „metodă” sau alte expresii similare.

(3) Protecția prevăzută la alineatele (1) și (2) se aplică fără a aduce atingere articolului 7 alineatul (5) și articolelor 8 și 11.

(4) Înregistrarea unei mărci de vin care conține sau constă într-o indicație geografică sau o mențiune tradițională care desemna un vin prevăzut la articolul 7 este refuzată sau, în cazul în care legislația internă permite acest lucru și la cererea unei părți interesate, anulată atunci când vinul respectiv nu este originar:

(5) În caz de indicații geografice omonime:

(6) Dispozițiile prezentului acord nu trebuie în nici un caz să aducă atingere dreptului pe care îl deține fiecare persoană de a utiliza în scopuri comerciale propriul nume sau pe cel al predecesorului său, cu condiția ca acest nume să nu fie utilizat astfel încât consumatorul să fie indus în eroare.

(7) Nici o dispoziție din prezentul acord nu obligă o parte contractantă să protejeze o indicație geografică sau o mențiune tradițională a celeilalte părți contractante care nu este protejată sau care încetează să fie protejată în țara sa de origine sau care a căzut în desuetudine în acea țară.

Articolul 7

(1) Următoarele denumiri sunt protejate, fără a aduce atingere dispozițiilor din articolele 8 și 11 și din protocol:

(2) În Australia, denumirile comunitare protejate:

(3) În Comunitate, denumirile australiene protejate:

(4) Părțile contractante iau toate măsurile necesare pentru a asigura că, în caz de export sau de comercializare a vinurilor originare din părțile contractante în afara teritoriului acestora, denumirile protejate ale unei părți contractante în temeiul prezentului articol nu sunt utilizate pentru a desemna și a prezenta un vin originar din cealaltă parte contractantă.

(5) În ceea ce privește mențiunile tradiționale, protecția conferită prin dispozițiile prezentului articol produce efect atunci când părțile contractante au convenit, ținând seama de recomandările comitetului mixt stabilit la articolul 18, de modalitățile protecției menționate anterior și în special de perioadele de tranziție corespunzătoare pentru abandonarea progresivă de către Australia și părțile terțe a utilizării anumitor denumiri tradiționale europene, precum și de modalitățile de protecție a denumirilor tradiționale australiene.

Articolul 8

(1) Protecția denumirilor prevăzute la articolul 7 nu împiedică utilizarea denumirilor următoare, în perioadele de tranziție indicate mai jos, pentru a desemna și prezenta un vin în Australia și în celelalte țări în care actele cu putere de lege și normele administrative permit aceasta:

(2) În așteptarea stabilirii perioadei sau a perioadelor de tranziție aplicabile denumirilor prevăzute la alineatul (1) litera (c), denumirile respective pot fi utilizate pentru a desemna și prezenta un vin cu condiția ca actele cu putere de lege și normele administrative australiene și ale celorlalte țări să permită aceasta.

(3) Perioada de tranziție stabilită pentru Beaujolais la alineatul (1) litera (a) se aplică sub rezerva dispozițiilor oricărui acord sau ale oricărei convenții încheiate între producătorii australieni și autoritățile franceze împuternicite să-i reprezinte pe producătorii de Beaujolais, precum și a oricărei hotărâri judecătorești relevante.

Articolul 9

Începând cu data intrării în vigoare a prezentului acord, părțile contractante fac tot posibilul pentru a stabili, cel târziu la 31 decembrie 1997, perioadele de tranziție aplicabile denumirilor prevăzute la articolele 8 și 11. Perioade tranzitorii de durate diferite pot fi stabilite pentru a ține seama de interesele comerciale ale celor două părți contractante și de numărul de denumiri utilizate de către Australia.

Articolul 10

(1) În măsura în care legislația comunitară relevantă autorizează aceasta, protecția conferită de prezentul acord se extinde la persoanele fizice și juridice, precum și la federațiile, asociațiile și organizațiile de producători, de comercianți sau de consumatori care au sediul în Australia.

(2) În măsura în care legislația australiană relevantă autorizează aceasta, protecția conferită de prezentul acord se extinde la persoanele fizice și juridice, precum și la federațiile, asociațiile și organizațiile de producători, de comercianți sau de consumatori care au sediul în Comunitate.

Articolul 11

(1) Fără a aduce atingere dispozițiilor mai restrictive prevăzute de legislația lor internă, părțile contractante nu autorizează utilizarea numelui unui soi de viță de vie sau, eventual, a sinonimului său pentru a desemna și prezenta un vin decât în următoarele condiții:

(2) Părțile contractante confirmă că denumirea „Hermitage” este utilizată pentru vinurile originare din Australia ca sinonim al soiului „Shiraz”. Fără a aduce atingere dispozițiilor din articolul 7 și din prezentul articol, părțile contractante convin ca, în așteptarea stabilirii unei perioade de tranziție în conformitate cu articolul 9 și, ulterior, în perioada de tranziție respectivă, denumirea „Hermitage” poate fi utilizată ca sinonim pentru soiul „Shiraz” pentru vinuri originare din Australia comercializate în afara teritoriului Comunității, în măsura în care actele cu putere de lege și normele administrative din Australia și din celelalte țări autorizează aceasta și cu condiția ca această denumire să nu fie utilizată astfel încât să inducă în eroare consumatorul.

(3) Fără a aduce atingere dispozițiilor prezentului articol, părțile contractante convin că, în așteptarea stabilirii unei perioade de tranziție în conformitate cu articolul 9 și, ulterior, în perioada de tranziție respectivă, denumirile „Lambruco” și „Riesling” pot fi utilizate pentru vinuri originare din Australia pentru a descrie un tip de vinuri preparate și comercializate în mod tradițional sub aceste denumiri și comercializate în afara teritoriului Comunității, în măsura în care actele cu putere de lege și normele administrative din Australia și din celelalte țări autorizează aceasta și cu condiția ca aceste denumiri să nu fie utilizate astfel încât să inducă în eroare consumatorul.

Articolul 12

Fără a aduce atingere eventualelor dispoziții legislative australiene mai restrictive, părțile contractante convin să nu autorizeze utilizarea unei indicații geografice pentru a desemna și prezenta un vin originar din Australia decât în următoarele condiții:

Articolul 13

(1) În cazul în care desemnarea sau prezentarea unui vin, în special pe etichetă sau în documentele oficiale sau comerciale, sau în publicitate, este contrară prezentului acord, părțile contractante aplică măsurile administrative sau introduc acțiunile în justiție care se impun, în conformitate cu actele lor cu putere de lege și cu normele administrative.

(2) Măsurile și acțiunile prevăzute la alineatul (1) intervin, în special, în următoarele cazuri:

Articolul 14

Prezentul acord este încheiat fără a aduce atingere oricărei protecții mai extinse pe care părțile contractante o acordă sau o vor acorda denumirilor protejate prin prezentul acord în temeiul legislației lor interne sau al altor acorduri internaționale.

TITLUL III

Cerințele în materie de certificare

Articolul 15

(1) Comunitatea autorizează, fără limitare în timp, importul de vin originar din Australia, în conformitate cu derogările prevăzute la articolul 1 alineatul (2) și la articolul 2 paragraful al doilea din Regulamentul (CEE) nr. 2390/89 al Consiliului de stabilire a normelor generale pentru importul de vinuri, de suc și de must de struguri. În acest sens și în conformitate cu dispozițiile menționate anterior, Australia:

(2) În sensul prezentului articol, autoritatea competentă australiană este Australian Wine and Brandy Corporation sau orice altă entitate desemnată ca atare de către Australia.

(3) Sub rezerva dispozițiilor articolului 16, Comunitatea se angajează să nu supună importurile de vin originar din Australia unui regim de certificare mai restrictiv decât regimul în vigoare la data intrării în vigoare a acordului.

(4) Sub rezerva dispozițiilor articolului 16, Australia se angajează să nu supună importurile de vin originar din Comunitate unui regim de certificare mai restrictiv decât regimul în vigoare la 1 ianuarie 1992.

Articolul 16

(1) Părțile contractante își rezervă dreptul de a institui cerințe de certificare suplimentare temporare pentru a răspunde preocupărilor legitime de interes public, precum sănătatea sau protecția consumatorului, sau pentru a lupta împotriva fraudei. În acest caz, cealaltă parte contractantă trebuie informată în mod corespunzător și în timp util pentru a se putea conforma noilor cerințe.

(2) Cele două părți se angajează să nu prelungească aplicarea acestor cerințe dincolo de durata necesară pentru a răspunde preocupării de interes public care a motivat instituirea lor.

TITLUL IV

Gestionarea acordului

Articolul 17

(1) Părțile contractante se află în contact direct pentru orice problemă privind aplicarea prezentului acord.

(2) În special, Australia, reprezentată de Department of Primary Industries and Energy, și Comunitatea:

Articolul 18

(1) Se instituie un comitet mixt compus din reprezentanți ai Comunității și ai Australiei. Acesta se reunește o dată pe an, alternativ în Comunitate și în Australia, la o dată care urmează să fie stabilită. Părțile contractante pot convoca reuniuni extraordinare, pentru care stabilesc de comun acord datele și locurile.

(2) Comitetul mixt asigură buna funcționare a prezentului acord și examinează orice chestiune determinată de punerea sa în aplicare.

(3) În special, comitetul mixt poate formula recomandări care să contribuie la realizarea obiectivelor prezentului acord.

(4) Acesta facilitează contactele și schimburile de informații pentru a optimiza funcționarea prezentului acord.

(5) Acesta formulează propuneri privind chestiunile vitivinicole de interes reciproc.

TITLUL V

Asistența reciprocă între autoritățile de control

Articolul 19

(1) Fiecare parte contractantă desemnează autoritățile responsabile cu controlul punerii în aplicare a prezentului acord.

(2) Părțile contractante își comunică, cel târziu la două luni de la data intrării în vigoare a prezentului acord, numele și adresele autorităților menționate anterior. Autoritățile menționate anterior întrețin o colaborare directă și strânsă.

Articolul 20

(1) În cazul în care una dintre autoritățile menționate la articolul 19 are motive să suspecteze:

această autoritate informează imediat Comisia și autoritatea sau autoritățile competente ale celeilalte părți contractante.

(2) Informațiile furnizate în temeiul alineatului (1) trebuie să fie însoțite de documente oficiale, comerciale sau de alte documente corespunzătoare, precum și de indicarea măsurilor administrative sau a eventualelor acțiuni în justiție; aceste informații se referă în special, în ceea ce privește vinul respectiv, la:

TITLUL VI

Dispoziții generale

Articolul 21

Titlurile I, II și III nu se aplică vinurilor care:

Articolul 22

Prezentul acord se aplică, pe de o parte, teritoriilor cărora li se aplică Tratatul de instituire a Comunității Europene în condițiile prevăzute de către tratatul respectiv și, pe de altă parte, teritoriului Australiei.

Articolul 23

(1) Părțile contractante se consultă atunci când una dintre ele consideră că cealaltă nu a îndeplinit o obligație din prezentul acord.

(2) Partea contractantă care solicită consultările comunică celeilalte părți toate informațiile necesare unei examinări aprofundate a cazului respectiv.

(3) Atunci când orice termen sau întârziere riscă să pună în pericol sănătatea oamenilor sau să afecteze eficiența măsurile de combatere a fraudei, pot fi luate, fără consultare prealabilă, măsuri conservatorii, cu titlu provizoriu, cu condiția de a fi angajate consultări imediat după luarea măsurilor menționate anterior.

(4) În cazul în care, în urma consultărilor prevăzute la alineatele (1) și (3), părțile contractante nu ajung la un acord, partea care a solicitat consultările sau care a luat măsurile prevăzute la alineatul (3) poate lua măsurile de protecție corespunzătoare astfel încât să permită aplicarea prezentului acord.

Articolul 24

(1) Părțile contractante pot modifica de comun acord dispozițiile prezentului acord pentru a consolida cooperarea în sectorul vitivinicol. Acestea convin să inițieze consultări în vederea armonizării normelor care reglementează etichetarea vinului.

(2) În cadrul prezentului acord, fiecare dintre părțile contractante poate formula sugestii în vederea extinderii domeniului cooperării lor, ținând seama de experiența dobândită în punerea în aplicare a acestuia.

Articolul 25

(1) Vinurile care, în momentul intrării în vigoare a prezentului acord sau la sfârșitul perioadei de tranziție relevante prevăzute la articolele 8 sau 11 sau în anexa I punctul (1) litera (b), au fost produse, desemnate și prezentate în mod legal, dar sunt interzise de prezentul acord, pot fi comercializate în următoarele condiții:

(2) Fără a aduce atingere alineatului (1) litera (b), perioada în care un vin desemnat și prezentat ca „Beaujolais” în temeiul articolului 8 poate fi comercializat, se aplică sub rezerva oricărui acord sau convenții încheiate între producătorii australieni și autoritățile franceze împuternicite să-i reprezinte pe producătorii de „Beaujolais”, precum și sub rezerva oricărei hotărâri judecătorești relevante.

(3) Fără a aduce atingere dispozițiilor articolului 5 alineatul (7) și în cazul în care nu există o convenție contrară a părților contractante, comercializarea vinurilor produse, desemnate și prezentate în conformitate cu prezentul acord, dar a căror desemnare și prezentare își pierd conformitatea în urma unei modificări a acordului respectiv, poate să continue până la epuizarea stocurilor.

Articolul 26

Protocolul și anexele la prezentul acord fac parte integrantă din acesta.

Articolul 27

Prezentul acord este redactat în dublu exemplar în limbile daneză, engleză, franceză, germană, greacă, italiană, olandeză, portugheză și spaniolă, toate textele fiind autentice în egală măsură.

Articolul 28

(1) Prezentul acord intră în vigoare în prima zi a celei de-a doua luni care urmează datei la care părțile contractante și-au notificat în scris îndeplinirea procedurilor necesare în acest sens.

(2) Fiecare dintre părțile contractante poate denunța prezentul acord prin intermediul notificării în scris a unui preaviz de un an.

Hecho en Bruselas y en Canberra, el veintiseis de enero de mil novecientos noventa y cuatro y el treinta y uno de enero de mil novecientos noventa y cuatro, respectivamente.

Udfærdiget i Bruxelles og i Canberra henholdsvis den seksogtyvende januar nitten hundrede og fire og halvfems og den enogtredivte januar nitten hundrede og fire og halvfems.

Geschehen zu Brüssel und Canberra am sechsundzwanzigsten Januar neunzehnhundertvierundneunzig beziehungsweise am einunddreißigsten Januar neunzehnhundertvierundneunzig.

Έγινε στις Βρυξέλλες και στην Καμτέρα, στις είκοσι έξι Ιανουαρίου χίλια εννιακόσια ενενήντα τέσσερα και στις τριάντα μία Ιανουαρίου χίλια εννιακόσια ενενήντα τέσσερα, αντιστοίχως.

Done at Brussels and Canberra on the twenty-sixth day of January in the year one thousand nine hundred and ninety-four and on the thirty-first day of January in the year one thousand nine hundred and ninety-four respectively.

Fait à Bruxelles et à Canberra, le vingt-six janvier mil neuf cent quatre-vingt-quatorze et le trente-et-un janvier mil neuf cent quatre-vingt-quatorze, respectivement.

Fatto a Bruxelles ed a Canberra, addì ventisei gennaio millenovecentonovantaquattro e, rispettivamente, addì trentuno gennaio millenovecentonovantaquattro.

Gedaan te Brussel en Canberra, de zesentwintigste januari negentienhonderd vierennegentig respectievelijk de eenendertigste januari negentienhonderd vierennegentig.

Feito em Bruxelas e em Camberra, em vinte e seis de Janeiro de mil novecentos e noventa e quatro e em trinta e um de Janeiro de mil novecentos e noventa e quatro, respectivamente.

Por la Comunidad Europea For De Europæiske Fællesskaber Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia